চার্বাক দর্শন

চার্বাক দর্শন

ভারতীয় দর্শন অহন ইলতা অধ্যাত্মবাদের দর্শন আহান। অধ্যাত্মবাদ মাত্তে আমি যেহান হারপারাঙ যেহাত জড়াতিরিক্ত আত্মা, ঈশ্বর, পরলোক, কর্মফলবাদ, মুক্তি- সহজ কথায়, অতিপ্রাকৃত সত্তায় বিশ্বাস করানি। এই অর্থে হুদ্দা আস্তিক ষড়দর্শন নাবে, নাস্তিক জৈন ও বৌদ্ধ দর্শন অতারেও অধ্যাত্মবাদের দর্শন' মাতলে ভূল নাইবো, কিদিয়া বুল্লে এরে দুহান দর্শনেও আত্মা, পরলোক, কর্মফল, এমনকি মুক্তির কথা মাতের। একমাত্র ব্যতিক্রম দর্শন হান ইলতা চার্বাক দর্শন হান। এরে দর্শন অহন ইলতা নাস্তিক ও জড়বাদী হান। নাস্তিক দর্শনরুপে চার্বাক অহন ঘোরতর বেদ-বিরোধী এবং বেদ- নিন্দুক হান। চার্বাকের মতে বেদ অহন অপৌরুহান নাবে, বেদের স্রষ্টা অগো ইলতা ধূর্ত, লোভী ,প্রতারক পুরোহিতগোষ্টী অতা হাবি। অহত্তে জড়বাদী দর্শনরূপে চার্বাক অহন অধ্যাত্মবাদের ঘোরতর বিরোধীহান।চার্বাক এ মাতের জগতর অন্তিম উপাদান ইলতা জড়, এরে জড় অহত্ত এরে জগতর হাবি ইছেতা। এরে জগতে অজড় বুলিয়া কিত্তাও নেই- দেহাতিরিক্ত আত্মা নেই, ইশ্বর, পরলোক, কর্মফল, মুক্তি এতাহাবি কিত্তাও নেই। চার্বাকর মতে, পাপ নেই, পুণ্য নেই। পাপ-পুণ্যের কর্মফলর ভোগ অও নেই। অতিপ্রাকৃত বুলিয়া কিত্তাও নেই। ঐহিক সুখ অহন একমাত্র সুখহান। দেহ অগ মরলে আতা কিত্তাও না থার। হবা করে মাতলে, ভারতীয় দর্শনর মূল চিন্তাধারাত্ত চার্বাক একেবারে আলাদা।

হাইহান মাতলে গেলেগা অধ্যাত্মবাদের বিরুদ্ধে ডাঙর প্রতিবাদ আহান ইলতা চার্বাক দর্শন অহন উদয় ইছেতা। বেদবাদ, অধ্যাত্মবাদ, উগ্র-ব্রাম্মণ্যধর্ম ও স্বার্থান্বেষী শ্রেণী কর্তৃক প্রতিষ্টিত জাতিবেদ, ইত্যাদির বিরূদ্ধে চার্বাক দর্শন অহন ইলতা এক বলিষ্ট জিয়াদ্ধা প্রতিবাদ আহান। সাধারন মানুর চিন্তাধার অতারে মূল্যদেনা ও মর্যাদা দেনার ও সাধারন মানুরে মানু বুলিয়া গণ্য করানি, লগে আতাও যে দর্শনর তীব্র সমালোচনার সম্মুখীন ইলেও, সাধারন মানুরাঙ বিশেষভাবে সমাদৃত ইছিল। বস্তুত জড়বাদ অহন বলিষ্ট দার্শনিক মতবাদ অহন সহজে খন্ডন করানি নাকরের। অতাইয়া ভারতীয় দর্শনঅর ইতিহাস হাত চার্বিক দর্শন অহন ডাঙর জায়গা হান অধিকার করিয়া ঠুয়াছে। প্রাচীন ভারতে এরে মতবাদ অহন অরে গৃহীত না দিলেও সমসাময়িক বা পরবর্তীকালীন কোন দর্শনই চার্বাক জড়বাদ অহন অরে উপেক্ষা করিয়া গিয়া নিয়ারিছি। চার্বাক জড়বাদের সমালোচনায় তাঙি হাবিগি মূখর ইছি। চার্বাক নিয়ে যেগই সমালোচনা করেছি অতারাঙ ত আমি চার্বাকের মূলতত্ত্ব হান হারপারাঙ।

চার্বাক দর্শনের বিভিন্ন সম্প্রদায়ঃ

চার্বাক দর্শনে বিভিন্ন সম্প্রাদায় এর মানু আছি। যথা-

বৈতণ্ডিক সম্প্রাদায়

এরে সম্প্রাদায়ভুক্ত মানু অতা চার্বাক অতার গঠন মুলক কোন কামে নেইছিলা। তাঙি হুদ্দা মানুর লগে লাগানি, মানুর হবানেই কাম ধরানি,মানে অন্য মতর মানুর দোষ ধরানি, এহেন অই তাঙার একমাত্র কাম হান আছিল। তাঙার তা নিজস্ব কোন মত নেইছিল। তাঙি অপ্রত্যক্ষের বিষয়, ইশ্বর, পরলোক প্রভৃতিরে যেসারে অস্বীকার করতারা, অসারে প্রত্যক্ষের প্রামাণ্য অতারে অস্বীকার করতারা। তাঙি হাবিরে সংশয় নিঙকরাতারা। এতারে নাস্তিক, বৈতণ্ডিক,হৈতুক, তত্ত্বোপপ্লবাদী মাতানি একরের। অনেকেই মাত্তারা তাঙি আদি চার্বাক।

ধূর্ত চার্বাক সম্প্রদায়-

এরে সম্প্রদায় ভুক্ত চার্বাক অতার মতে প্রত্যক্ষই একামাত্র প্রমাণ হান, অনুমান অহন প্রমাণ হান নাবে, জড়ই পরম সত্য, দেহাতীত বুলিয়া আত্মা নেই, পরকাল অহন মিশা হান, ইন্দ্রিয় সুখ অহনই পরম সুখ হান। তাঙি ইশ্বর, পুনর্জন্ম, পরকাল না মানত্তারা। দৈহিক সুখ, অহন যদি ক্ষনিকর কা ইলেও অহনই স্বর্গসুখ বুলিয়া নিঙকরতারা। কণ্টকাদি ব্যাথা-জনিত দুঃখ অহনই নরক হান। তাঙারে স্কুল-চার্বাক, উচ্ছেসবাদী, দেহাত্মবাদ্যী মাত্তারা। চার্বাক দর্শনে এরে ধূর্ত সম্প্রদায় অহন হাবির কাছে পরিচিত ও নিন্দনীয়।

সুশিক্ষিত চার্বাক সম্প্রদায়ঃ

এরে সম্প্রদায় অতা প্রয়োজন বোধে অনুমান ভিত্তিক প্রমান অতারে স্বীকার করেছি। আকাশ প্রত্যক্ষের বিষয় হান না ইলেও তাঙি আকাশ হানরে ভূতচতুষ্টেয়র লগে যোগ করেছি। সুখই জীবন অর পরম কাম্য- ধূর্ত চার্বাক অতার এসারে কথা অহন স্বীকার করানির পরেও তাঙি মানষিক সুখ অহন অরে দৈহিক সুখের ওপরে, গোষ্ঠী সুখ অহন অরে আত্ম-সুখের ওপরে স্থান দিয়াছি। তাঙার মধ্যে অনেকেই সুথল দেহের পরিবর্তে ইন্দ্রিয়রে, অনেকেই মনহান অরে, অনেকেই আবার প্রাণ হান অরে আত্মা রুপে মাতিছি।এসারেই আদি চার্বাক(বৈতণ্ডিক) ও ধূর্ত চার্বাক অতার জড়বাদ অহন অরে বেলিয়া সুশিক্ষিত চার্বাক অতাই তাপ্প তাপ্প আধ্যাত্মবাদের অহন্দে গিয়াছি গাঁ।

জড়বাদ--

চার্বাক জ্ঞানতত্ত্বের যৌক্তিক পরিণতিহান ইলতা চার্বাক অধিবিদ্যা। অধিবিদ্যক আলোচনা অহত চার্বাক অতাই অধ্যাত্মবাদ অহন খণ্ডন করিয়া জড়বাদ অহন প্রতিষ্টা করলাহান। চার্বাক ছাড়াই ভারতীয় দর্শনে অন্য সম্প্রদায় মানু অতা অধ্যাত্মবাদী।অধ্যাত্মবাদ অহন ইলতা সেই মতবাদ হান, যেহান ইশ্বর, আত্মা, পরলোক, পুনজর্ন্ম, কর্মবাদ অতারে হাবি বিশ্বাস করের এবং ক্ষেত্রবিশেষে এরে জগত অহনঅরে সৃষ্ট রুপে গণ্য করতারা। বৌদ্ধ, জৈন দর্শন ইশ্বর অরে না মানতারা আকুম বৌদ্ধ দর্শনে সনাতন আত্মার অস্তিত্বও স্বীকৃত নয় মাত্তারা। অতাইয়া এরে দুহানি দর্শন অধ্যাত্মবাদী দর্শন বুলিয়া গন্য করতারা। কিদিয়া বুল্লে এরে দুহানি দর্শন কর্মবাদ স্বীকৃত ইছে। কর্মবাদ অনুযায়ী জীব আগ তার কৃত কর্মের ফলহান ভোগ করের। কিন্তু চার্বাক অধ্যাত্মবাদর তীব্র বিরোধী। চার্বাক অতাই, ইশ্বর, আত্মা,পরকাল, পুনুর্জন্ম, কর্মফল কিত্তাই বিশ্বাস না করতারা। তাঙার না মানানির কারন হান ইলতা, প্রত্যক্ষ অহনই একমাত্র প্রমাণ হান। আমি ইন্দ্রিয় প্রত্যক্ষে যেহান পারাঙ অহন ইলতা, ক্ষিতি,অপ, তেজ, ও মরূত- এরে চারিহান উপাদান। অন্যান্য দর্শনে এরে চারিহান সহ আরাক আহান আসে অহন ইলতা ব্যোম, এরে পঞ্চভুতের উল্লেখ আছে। যেমন-ন্যায় বৈশেষিক দর্শনে এহের কথা মাতিছে। ব্যোম অহন ইলতা আকাশ, মানে অনুমানসিদ্ধ। চার্বাক অনুমান নাকরের। অহন্ন চার্বাক দর্শনে পঞ্চভুতের বদলে চতুর্ভুতের কথ আছে। চতুভুর্তের সুথুল অণু থাইলেও পরমানু নেই, কেননা পরমানু অতা প্রত্যক্ষগোচর নাবে। চার্বাক অতার অভিমত হান ইলতা, চতুভুর্তের প্রত্যক্ষগোচর সুথুল অণুর দ্বারাই এরে জগতের হাব্বি বস্তুর উতপত্তি ইছেতা। ক্ষিতি, অপ,তেজঃ ও মরূত- এরে চারিহান মহাভুতের সুথুল পরনাণু নিত্য ও অবিনশ্বর- এতারে রুপান্তর করানি একরের, কিন্তু বিনাশ নার। চার্বাক অতার এরে মতবাদ অহন জড়বাদ বা ভুতচতুষ্টয়বাদ বুলিতা খ্যাত ইছে।মহাভুতচতুষ্টয় প্রত্যক্ষসিদ্ধ। মহাভুতচতুষ্ঠয়ের এরে সংমিশ্রনে এরে জগতহান এবং জগতর হাবিতা ইছেতা।

------- দেহাত্মবাদ বা ভূতচৈতন্যবাদঃ------

চার্বাক অতাই দেহাতিরিক্ত আত্মা বুলিয়া যে আকতা আছি ,তাঙি স্বীকার না করতারা। তাঙার মতে, চৈতন্যবিশিষ্ট দেহ অগই আত্মা গ । আত্মা সম্পর্কে চার্বাক অতার এরে মতবাদ অহন অধ্যাত্মবাদীর মতর বিরোধীহান। আধ্যাত্মবাদী অতার মতহান, দেহ ও আত্মা আকগো নাবে। দেহাতিরিক্ত আত্মার অস্তিত্ব হান আছে। দেহঅগ জড়, আত্মাঅগ অজড়গ। চৈতন্য অহন দেহগর গুন হান নাবে, আত্মার গুন হান। আত্মা অগর জন্মহানও নেই মৃত্যুহানও নেই। চার্বাক ছাড়া ভিন্ন ভারতর অন্যান্য দর্শন বুলিয়া সম্প্রদায় অতাই আত্মা সম্পর্কে এরে মত অহন পোষণ করতারা। চার্বাক অতাই আত্মা সম্পর্কে এসারে চিরাচরিত ধারনায় বিশ্বাসী নাবে। আধ্যাত্মবাদী অতাই আত্মা মাত্তে যেহান নিঙকরতারা, চার্বাকে তাঙি অস্বীকার করতারা। চার্বাক অতার মতে, চৈতন্যবিশিষ্ট দেহ অগই আত্মাগ। চৈতন্যবিশিষ্ট দেহগ ছাড়া আত্মার স্বতন্ত্র অস্তিত্ব চার্বাক অতাই না মান্তারা, কিদিয়া বুল্লে তা প্রত্যক্ষগোচর নার বুলিয়া। দেহগ আছে, কেননা দেহগরে প্রত্যক্ষ করানি একরের। চৈতন্যগ আছে কেননা অন্তঃপ্রত্যক্ষে চৈতন্যর প্রত্যক্ষ অর। এরে চৈতন্য অগ চার্বাকর মতে, অতীন্দ্রিয় আত্মার ধর্ম হান নাবে। চৈতন্য অগ ইলতা প্রত্যক্ষগোচর দেহেরই ধর্মহান। সজীব দেহ অগই আত্মা এবং চৈতন্য হান ইলতা দেহ অগর গুন আহান। এরে দেহ এগ-ক্ষিতি,অপ,তেজঃ ও মরূত(বায়ুর) কণা অতা দ্বারা গঠিত ইছেতা। এরে চারিহান জিনিস অতার বিশেষ সংমিশ্রনর ফলে দেহগ, অহত চৈতন্য রুপে আরাক নুয়া গুন আহান আবির্ভূত ইছেতা। যদিও চতুর্ভূতের কোহানঅও চৈতন্য নেই, এরে চতুর্ভূতর বিশেষ বিন্যাস আহান বা সংমিশ্রনর ফলে যে দেহগ অহতই চৈতন্যর আবির্ভাব হান ইতই।

উল্লেখযোগ্য ভাবে মাতানি একরের, যে ধূর্ত চার্বাক অতাই দেহগরে আত্মা মাতলেও সুশিক্ষিত চার্বাক অতাই অধ্যাত্মবাদর অহন্দে খানি গিয়া তাপ্প তাপ্প ইন্দ্রিয়, প্রাণ ও মন অতারে আত্মাবুলিয়া গন্য করতারা। অতাইয়া দেহগ অতিরিক্তভাবে কোন ইন্দ্রিয়, প্রাণ বা মনর কল্পনা করানি না করের, অহত সুশিক্ষিত চার্বাক অতাই দেহগরে আত্মা মাত্তারা। চার্বাক অতার সাবসুজা কথা হান ইলতা- ইন্দ্রিয়, প্রাণ বা মন ও ভূত চতুষ্ঠয়র সংমিশ্রনহাত যে দেহগ, এহেত অতিরিক্ত আত্তা বুলিয়া কিত্তাও নাবে। চার্বাক অতার এরে মতর বিরুদ্ধে অনেকগই আপত্তি করিয়া মাতানি পারতাই-চতুর্ভুতে পৃথকভাবে চৈতন্য অহন না থাইলে তাঙার সংমিশ্রনেও চৈতন্যর উতপত্তি ঘটানি নুয়ারের।এরে আপত্তি অতার প্রতিউত্তরে চার্বাক অতার অভিমত হান ইলতা-উপাদান দ্রব্যে বা কারন অহত কোন গুন না ঠাইলেও উতপয় দ্রব্যে বা কার্যে সেই গুন অহন উপস্তিত থার। অনেক

সময় দেখরাঙ উপাদান দ্রব্য অতার বিশেষ সংমিশ্রন হাত উতপন্ন দ্রব্যে অতার এক উন্মেষ্মুলক গুন আহান আবির্ভাব ঘটের। যেমন- পানা, গোয়াও সুনো- এতা হাবির ভিতরে আকতাও রাঙা রঙ না থার। কিন্তু এতা হাবি এক লগে খেইলে হাবির মিশ্রনে রাঙা আভা হান দেখা দের। আরাক আহান মাতঙ, সুরা অতা উতপাদক বস্তু আহান, যেমন- চন, রাঙাচিনি এতাত কোহানঅও মাদকা শক্তি না থার, কিন্তু তাঙারে বিশেষ ভাবে সংমিশ্রিত করলে সংমিশ্রিত দ্রব্যে অতার ভিতরে শক্তি আহান উদ্ভব ইতই। ঠিক অসারে ভূতচতুষ্টয় যদিও পৃথকভাবে চৈতন্য ধর্ম বিশিষ্ট হান নাবে, অতাইয়া তাঙার সংমিশ্রনর ফলস্বরুপহান যে দেহগ, অহতই চৈতন্যগুনর আবর্ভাব ইতই।

--------চার্বাক নীতিতত্ত----

দেহাত্মীবাদী চার্বাক দেহ-অতিরিক্ত আত্মা অস্বীকার করানির কাজে চার্বাক নীতিতত্ত অহন ভোগবাদে পরিণত ইছে। 'ভোগ অহর অর্থ হান ইলতা, দেহগর সুখ হান-সম্ভোগ'বা ইন্দ্রিয়সুখ-সম্ভোগ হান।' দেহ-অতিরিক্ত আত্না না থাইলে, দেহগই সর্বস্ব ইলে, ;আত্মিক সুখ'বা আধ্যাত্মিক সুখ' বুলিয়া কিত্তাও না থার। এহেন্ন দেহসর্বস্ব চার্বাক অর মতে, ইন্দ্রিয়সুখ-সম্ভোগ, আতাও স্পষ্টভাবে মাত্তে গেলাগা, অঙ্গনা আলিঙ্গনজন্য সুখসম্ভোগ অহনই মনুষ্যজীবনর পরমকাম্যবস্তু বা পরমপুরুষার্থ হান।

মোক্ষবাদী অতাই চতুর্বর্গ পুরুষার্থের উল্লেখ করিয়া মোক্ষরেই পরমপুরুষার্থ মাত্তারা। 'মোক্ষ অহন ইলতা, দেহবন্ধন অত আত্মাগর মুক্তি হান এবং লগে দুঃখেরও আত্যস্তিক নিবৃত্তি হান।চার্বাক'মোক্ষরে '' দেহবন্ধন অত মুক্তি না মাতিছি, কিদিয়া বুল্লে দেহাতিরিক্ত আত্মাগ না থাইলে, দেহগ বিনষ্ট ইলে আত্মাগও বিনষ্ট অর। জীবতারাঙ ইহলোকে হাবি, পরলোক বুলিয়া কিত্তাও নেই।'মোক্ষ" আকুম আত্যন্তিক দুঃখ অতা নিবৃতিও অনা নুয়ারের। এরে জীবনে(ইহলোক) দুঃখমুক্তি সম্ভব নার। জীবনহান থাইলে সুখ অহন যেক্ক থার, দুঃখ অহনোও থার। জীবন অহন সুখ-দুঃখর মিশ্রিত হান। জীবন থাইলে দেহগ থাইতই লগে দেহগ থাইলে সুখের লগে দুঃখহান থাইতই। প্রত্যক্ষবাদী,দেহসর্বস্ববাদী চার্বাক অতাই অহন্ন মোক্ষবাদী অতারে উপহাসর বিষয় বুলতারা। চার্বাক অতাই ধর্ম হানরেও পুরুষার্থরুপে স্বীকার নাও করতারা। স্বর্গলাভের কামনায় যাগ-যজ্ঞ ইত্যাদি অনুষ্ঠান অতা, ইশ্বর-উপাসনা অতা ধর্ম নাবে-- এতা হাবি মিথ্যা প্রবঞ্চনামাত্র হে। প্রত্যক্ষপ্রমাণবাদী চার্বাক অতারাঙ স্বর্গ অহন অসিদ্ধ, ইশ্বর অহন অসিদ্ধ। চতুবর্গ পুরুষার্থের মধ্যে চার্বাক অতাই হুদ্দা কাম অহন অরে পুরুষার্থ মাত্তারা। এরে দুহানি পুরুষার্থের মধ্যে আকুম 'কাম' অর্থাৎ ইন্দ্রিয়সুখ-- অর্থ' ঐ ;কামে'র অর্থাৎ ভোগসুখের সহায়করূপে গৌণ পুরুষার্থ। ইহলোক হানেই সত্য, দেহগই সর্বস্ব। ইহলোকের অর্থাৎ বর্তমান জীবনর দৈহিক্সুখভোগ অহন মানুর জীবনে একামাত্র পুরুষার্থ হান। মূর্খ অতাই মিথ্যা মোক্ষলাভের সাধনায় ইহলোক অর সুখভোগ হাত্ত বঞ্চিত ইতারা; আর চালাক অতাই ইন্দ্রিয়সুখলাভর সাধনা করতারা এবং লাভ করিয়া জীবন হান সার্থক অর। চার্বাক অতাই মাতিছি, জীবনহানরে নিঃশেষে উপভোগ করানি অহনই বুদ্ধিমান মানুর কর্তব্যহান।

চার্বাক নীতিতত্তের সার কথা হান ইলতা---'যাবৎ জীবেৎ সুখং জীবেৎ'---যে কইদিন জীবন আছে, সুখে থাই। খাও দাও আনন্দ করেই। ভবিষ্যতর সুখর আশায় বর্তমান সুখ অহন সামান্য হান ইলেও অবহেলাপূর্বক পরিত্যাগ না করানি। হে সুখভোগ অহন ক্ষনিকের হান এবং দুঃখানুবিদ্ধ, মোক্ষবাদী অতার এরে অভিমত অহন চার্বাক অতাই অশ্বীকার না করতারা। তবে চার্বাকে যেহান মাত্তারা, জীবনহান যেহান ক্ষনকালীন তা মূল্যহীন হান নাবে, মিছাহান নাবে। কিংশুক অপেক্ষা মালতী কুসুম অল্পক্ষণ স্থায়ী ইলেও মালতী কুসুম অরে আকগও মিছাহান বুলিয়া অনাদর না করতারা। শিলাখ অপেক্ষা প্রস্ফুটিত কমল অতারে আকগও অনাদর না করতারা। কৃত্রিম কুসুম অপেক্ষা উদ্যানকুসুম অতারে স্বল্পকাল স্থায়ী ইলেও উদ্যান-কুসুম অতারে আমি হাবিয়ে বপকরে সমাদর কররাঙ। অতাইয়া কোন কিছু ক্ষনস্থায়ী ইলেও তা মিছাহান নার, অনাদৃত নার। সূর্যোদয়ের আকাশহান, সূর্যাস্তর আকাশ হান, রামধনু-- এতাহাবি ক্ষনস্থায়ী কিন্তু মিছাহান নাবে। অসারে করিয়া দৈহিক সুখ হান ক্ষনস্থায়ী ইলেও মিছাহান মনে করিয়া পরিত্যাগ করিয়া অনাদর করানি উচিত নাইবো। সুখভোগ হান ক্ষনিক ইলেও সেই ক্ষনিক সুখ অহনই পরমার্থ। আকুম। দৈহিক্সুখ দুঃখ-মিশ্রিত ইলেও তারে উপেক্ষা করানি বুদ্ধিমত্তার পরিচায়ক হান নার। মাছ অতা সণ্টক মাতলে হুদ্দা মূর্খ অতাই চমাছ-ভক্ষন এত বিরত থানা, চতুর মানু অতাই সযন্তে কণ্টক অতা বেলিয়া হুদ্দা উপাদেয় অংশ অহন গ্রহন করতারা। পদ্মবন কণ্টকাকীর্ণ নিঙকরলে কেবল মূর্খ অতাই পদ্মচায়ন এত বিরত থার, বুদ্ধিমান অতাই সযন্তে কণ্টক অতা পরিহার করিয়া পদ্মচয়ন করতারা। অসারে ভোগ সুখ দুঃখানুবিধ ইলেও মানুরতা উচিত সতর্কভাবে দুঃখ অহন অরে যথাসম্ভব পরিহার করিয়া সুখ অহন আহরণ করানি। চার্বাক অতার মতে, বর্তমান সুখ অহন বাস্তব সুখ হান। কাজেই ভবিষ্যতর না-পাওয়া অনিশ্চিত সুখর আশানো বর্তমান সুখ হান এরাদেনা উচিতথান নাইবো। চার্বাক অতাই মাত্তারা এবং তাঙার

নৈতিক উপদেশ হান----- " যাবৎ জীবেৎ সুখং জীবেৎ, ঋণং কৃত্বা ঘৃতং পীবেৎ'-- --যতদিন বাচতেই ভোগসুখে বাচিয়া থানা, প্রয়োজন ইলেও ঋন করিয়া ঘৃতাদি সুস্বাদু ও পুষ্টিকর পানীয় পান করানি। চার্বাক অতার এরে নৈতিক মতবাদ অহন ভোগবাদ বা সুখবাদ নাঙে পরিচিত ইছে। বাস্তবিক পক্ষে , চার্বাক অতার জ্ঞানতাত্তিক, অধিবিদ্যক এবং নৈতিক নেতিবাচক সিদ্ধান্ত অতা এমনইগুরুত্বপূর্ণ যে ঐসব সিদ্ধান্ত অতার তীব্র বিরোধিতা ত্ব ভারতীয় অপরাপর দর্শন সম্প্রদায়র বিকাশ, বুদ্ধি ও প্রসার ঘটিছেতা। নেতিবাচক সিদ্ধান্তর দ্বারা এরে প্রচলিত ধ্যান-ধারনার বিরোধিতা করিয়া চার্বাক অতাই অপরাপর দর্শন সম্প্রদায়রাঙ স্বাধীন চিন্তার পথা হান উন্মুক্ত করিছি এবং তাঙারে যুক্তিবাদী ইতে সাহায্য করিছে।

রেফারেন্সঃ

1. COMPILED AND CIRCULATED BY PROF.ANUSTUP CHATTAOPADHAYAYA, ASSISTANT PROFESSOR, DEPARTMENT OF SANSKRIT, NARAJOLE RAJ COLLEGE.

2.SANSKRIT : SEM-VI, PAPER-C13T:, UNIT – I : Essential of Indian Philosophy, - Charvaaka Darshanam

গ্রন্থ ঋণ-

A.ভারতীয় দর্শন------দেবব্রত সেন।

B.ভারতীয় দর্শন----- সমরেন্দ্র ভট্রাচার্য।
থাক:দর্শন